
    БЪЛГАРСКИ ЗЪБОЛЕКАРСКИ СЪЮЗ
           РАЙОННА  КОЛЕГИЯ  ВАРНА


ПРАВИЛНИК
ЗА ДЕЙНОСТТА НА УС НА РК НА БЗС /УС/ – ВАРНА


Чл.1. Настоящият правилник урежда организацията и дейността на Управителния съвет на Районна колегия на БЗС – Варна /УС/. Управителния съвет съгласно чл.19 т.2 от ЗСОЛЛДМ е орган на Районна колегия на БЗС Варна /РК/.
Чл.2. Съгласно чл.14 Устава на РК управителният съвет се състои от седем члена. Един председател,един заместник-председател , един секретар и четирима членове.Избрани на общото събрание на колегията.
Чл.3. Съгласно чл.16 ал.(1) от Устава на РК, УС на РК  се свиква от председателя на редовни заседания най-малко веднъж на три месеца.
Чл.4. Съгласно чл.16 (2) от Устава на РК  извънредни заседания на УС на РК се свикват от председателя или от пет други членове от състава му.
Чл.5. Заседанията на УС се считат за законно  проведени, ако присъстват най-малко 4/четири/ члена. Съгласно Чл.16 (3) от Устава на РК.
Чл.6.УС взема решения с мнозинство най-малко от четири члена от състава му./Съгласно чл.16 (4) от Устава на РК/.
Чл.7.На заседанията на УС на РК  могат да присъстват без право на глас председателят и членовете на КК на РК и председателя на КПЕ на РК./Съгласно чл.16 (5) от Устава на РК/.
Чл.8. Водене на заседанието и водене на протокол.
1.По време на заседанието се води подробен протокол за разискванията и решенията на УС от секретаря на колегията.
2.Протоколът се подписва от председателя 
3.Протоколите се изготвят в 7 дневен срок от провеждането на заседанието
4.След изтичане на календарната година протоколите  за проведените от УС на РК  заседания през годината се представят в пълен комплект на КК и счетоводителя за изготвяне на финансовия отчет за календарната година.
Чл.9. УС Съгласно ЗСОЛЛДМ и чл.17 от Устава на РК:
1.Ръководи дейността на районната колегия в съответствие с решенията на общото събрание и устава.
2.Организира и води регистъра на районната колегия
3.Осигурява защита на данните в регистъра от неправомерен достъп
4.Следи за правилно водене на регистъра съобразно законовите изисквания, Устав на БЗС , Устав на РК на БЗС-Варна,Правилник за водене на регистъра изработен от КРЧ на БЗС.
5.Изготвя проектобюджет и управлява имуществото на колегията
6.Свиква и организира технически и административно общото събрание на колегията.Уведомява делегатите на ОС на РК Варна за дата,място на провеждане. Изработва проект за дневен ред.Подготвя материалите за общото събрание.Изпраща пълната информация  до делегатите на общото събрание в законоустановените срокове.
7.Грижи се за защита на професионалните права и достойнството на членовете на колегията
8.Вписва в регистъра на БЗС наложените на членовете си наказания по ЗСОЛЛДМ,ЗАНН.
9.Определя представители на районната колегия за работа в арбитражните комисии по закона за здравното осигуряване.
10.Дава становище за лицензиране на денталните практики в района съобразно действащото законодателство
11.Уведомява делегатите на Конгреса на БЗС за мястото на провеждането му,проекта за дневен ред и материалите , които ще се разглеждат на конгреса.
12.Оказва методична помощ и информационно осигуряване на членовете на районната колегия чрез в-к Дента Медика и сайта на РК. Консултира и защитава своите членове при сключване на договори по задължителното здравно осигуряване с районните каси.
13.Осъществява други функции възложени му от общото събрание.
14.Представя пред общото събрание годишен финансов отчет на редовното общо събрание на РК.
Чл.10. Председателят на УС съгласно Устава на РК 
1.Представлява РК на БЗС – Варна в УС на БЗС.
2.Свиква редовни заседания на УС най-малко на три месеца. Определя проекта за дневен ред, ръководи заседанията.
3.Информира чрез изпращане на имейл членовете на УС, председателя и членовете на КК, председателя на КПЕ
4.Подготвя материалите за заседанието.Ако има нужда се изпращат на участващите в заседанието
5.Свиква извънредни заседания по целесъобразност,
6.Извънредни заседания на УС могат да бъдат свикани по искане на 2/3 от членовете на УС по целесъобразност
7.Представлява РК пред всички регионални,държавни, общински, стопански, нестопански, съсловни и други организации.
8.Представлява РК в управителния съвет на БЗС с подписа си и печата 
9.Отговаря и следи за изпълнение на задълженията на УС съгласно изискванията на чл.24, чл.32, чл.33, чл.34,  чл.37, чл.38,  от ЗСОЛЛДМ
10.Съгласно чл.40 от  ЗСОЛЛДМ издава наказателни постановления при съставен Акт за констатирано нарушение по чл.37. Съобразявайки се с разпоредбите на чл.41 от ЗСОЛЛДМ и разпоредбите на ЗАНН.
11.Изпълнява и други функции възложени му от УС, общото събрание и органите на национално равнище
12.Поддържа контакт с УС на БЗС, КК на БЗС, КПЕ на БЗС, постоянните комисии към БЗС.
Чл.11. Заместник председателят  на УС.
1.Подпомага председателя в дейността му и го замества по време на отсъствие
2.Отговаря за работата на временните комисии определени с решение на УС, или общото събрание на РК.
Чл.12. Секретарят на УС.
1.Ръководи дейността по непосредственото изпълнение на решенията на УС
2.Организира и осигурява технически и административно цялостната дейност на УС
Чл.13. Членовете на УС
1.Председателстват създадените времени /постоянно/ комисии по направления.
2.Докладват  пред УС изпълнението на възложените им задачи
Чл.14.1. Председателят,зам.председателят ,секретаря и членовете на УС могат да предприемат действия и да изказват становища от името на УС само ако са упълномощени с решение на УС.
2.Официална информация за решенията, действията и становищата на УС на РК Варна се дава от упълномощен представител от УС.

Настоящият правилник се изготвя съгласно нормите на ЗСОЛЛДМ и  Устава на РК на БЗС Варна.
Този правилник е актуализиран на 06.04.2019 след синхронизиране на разпоредбите на Устава на РК на БЗС-Варна с Устава на БЗС

